**Izziņa par atzinumos sniegtajiem iebildumiem par Ministru kabineta rīkojuma projektu “Par valsts nekustamo īpašumu nodošanu bezatlīdzības lietošanā valsts sabiedrībai ar ierobežotu atbildību “Rīgas Tūrisma un radošās industrijas tehnikums””**

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |
| --- | --- |
| Datums: 02.08.2019. |  |
| Saskaņošanas dalībnieki: | Tieslietu ministrija, Finanšu ministrija |
|  Saskaņošanas dalībnieki izskatīja šādu ministriju (citu institūciju) iebildumus: |   Finanšu ministrija |   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | “4.3. sabiedrībai aizliegts valsts nekustamos īpašumus iznomāt trešajām personām bez Izglītības un zinātnes ministrijas saskaņojuma;” | “Rīkojuma projekta 2.punkts nosaka, ka: “*Valsts nekustamie īpašumi tiek nodoti sabiedrībai bezatlīdzības lietošanā sabiedrībai deleģēto valsts pārvaldes uzdevumu pildīšanai – izglītības procesa nodrošināšanai un attīstīšanai, Eiropas Savienības fondu finansējuma un citu finanšu instrumentu (avotu) finansējuma piesaistīšanai un attiecīgo projektu realizēšanai”*. Proti, kā skaidrots rīkojuma projekta anotācijā, projekta ietvaros sasniegtie rezultāti tiks izmantoti profesionālās izglītības procesa nodrošināšanai, tai skaitā, izglītības programmu īstenošanai un dienesta viesnīcas pakalpojuma izglītojamiem nodrošināšanā.Vēršam uzmanību, ka darbības vispārējās/profesionālās izglītības sistēmas ietvaros tikai tad kvalificējas kā saimnieciskas, ja tās galvenokārt finansē vecāki vai skolēni vai no komerciāliem ieņēmumiem. Attiecīgi, Latvijā darbības vispārējās/profesionālā izglītības sistēmas ietvaros var tikt kvalificēta kā ar saimniecisko darbību nesaistītas (pamatā tās ir valsts finansētas) un attiecībā uz tām komercdarbības atbalsta kontroles nosacījumi piemēroti netiek. Vienlaikus vēršam uzmanību, ka publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai (t.sk. iznomāšanai kā dienesta viesnīcu) tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā. Papildinošās saimnieciskās darbības apjomam ir jāpaliek ierobežotam attiecībā pret infrastruktūras gada jaudu platības, laika vai finanšu izteiksmē un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas. Veicot papildinošu saimniecisku darbību, pamatdarbība (izglītības procesa nodrošināšana)nezaudē savu nesaimniecisko dabu un attiecīgi komercdarbības atbalsta kontroles nosacījumi nav jāpiemēro.Vienlaikus norādām, ka rīkojuma projekta 4.3.apakšpunktā (ar Izglītības un zinātnes ministrijas saskaņojumu valsts nekustamos īpašumus var iznomāt trešajām personām) minētās darbības ir vērtējamas kā tādas, kas nav saistītas ar vispārējās/profesionālās izglītības sistēmu un nav kvalificējamas kā papildinošā saimnieciskā darbība, bet ir uzskatāmas par saimnieciskām aktivitātēm tirgū – nekustamo īpašumu iznomāšana. Skaidrojam, ka nekustamo īpašumu iznomāšana ir vērtējama kā tāda, kas atbilst visām Komercdarbības atbalsta kontroles likuma 5.pantā minētajām pazīmēm. Attiecīgi, ja ir plānots izteikt rīkojuma projekta 4.3.apakšpunktu esošajā redakcijā, lūdzam anotācijā skaidrot, saskaņā ar kādu ES līmeņa komercdarbības atbalsta kontroles dokumentu tiks nodrošināta valsts sabiedrībai ar ierobežotu atbildību “Rīgas Tūrisma un radošās industrijas tehnikums”” (turpmāk – VSIA) sniegtā komercdarbības atbalsta saderība ar Eiropas Savienības iekšējo tirgu, kā arī precizēt rīkojuma projektu, norādot, ka sniedzot komercdarbības atbalstu VSIA, tiks ievērotas komercdarbības atbalsta kontroles normas.   Alternatīvi, gadījumā, ja bezatlīdzības lietošanā nodotajos valsts nekustamajos īpašumos plānotas tikai darbības, kas ir saistītas ar vispārējās/profesionālās izglītības sistēmu (tiks izmantotas tikai izglītības procesa nodrošināšanai vispārējās/profesionālās izglītības sistēmas ietvaros) un attiecīgi nav kvalificējamas kā saimnieciska darbība, lūdzam rīkojuma projekta 4.3.apakšpunktu precizēt, piemēram, izsakot šādā redakcijā: *“4.3.sabiedrībai bezatlīdzības lietošanā nodotajā nekustamajā īpašumā netiek veikta saimnieciskā darbība (tajā skaitā nekustamais īpašums netiek iznomāts trešajām personām);”* un attiecīgi precizēt arī skaidrojumu anotācijā, kā arī anotāciju papildināt ar skaidrojumu, ka nekustamo īpašumu, kas nodots sabiedrībai bezatlīdzības lietošanā sabiedrībai deleģēto valsts pārvaldes uzdevumu pildīšanai, ir tiesības izmantot papildinošu saimniecisku darbību veikšanai (t.sk. iznomāšanai kā dienesta viesnīcu) tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.” | **Iebildums ņemts vērā**.Precizēts rīkojuma projekta 4.3.apakšpunkts, kā arī rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | “4.3. valsts nekustamajos īpašumos netiek veikta saimnieciskā darbība (tajā skaitā valsts nekustamie īpašumi netiek iznomāti trešajām personām);” |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

02.08.2019 9:27

725

Izglītības un zinātnes ministrijas

Juridiskā un nekustamo īpašumu departamenta

vecākā juriskonsulte nekustamo īpašumu jomā

M.Adamane

67047756, Madara.Adamane@izm.gov.lv